Oficialusis leidinys L 002 , 06/01/2004 p. 0003 - 0020



Komisijos reglamentas (EB) Nr. 4/2004 2003 m. gruodžio 23 d. nustatantis Tarybos reglamento (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo taikymo išsamias taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. gruodžio 21 d. Tarybos reglamentą (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo ir panaikinantį Direktyvą 77/435/EEB [1], su paskutiniais pakeitimais, padarytais Reglamentu (EB) Nr. 2154/2002 [2], ypač į jo 19 straipsnį, kadangi: (1) Išbrauktos Reglamento (EEB) Nr. 4045/89 nuostatas, pagal kurias Bendrija turėjo atlyginti išlaidas valstybėms narėms už patikrinimus, atliktus šio reglamento nustatytais pamatais, 1990 m. birželio 29 d. Komisijos reglamentas (EEB) Nr. 1863/90, nustatantis išsamias Tarybos reglamento (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo ir panaikinančio Direktyvą 77/435/EEB, taikymo taisykles [3], su paskutiniais pakeitimais, padarytais Reglamentu (EB) Nr. 2278/96 [4], nebeturi paskirties. (2) Be to, reikia nustatyti taisykles procedūrai, apibrėžtai Reglamento (EEB) Nr. 4045/89 7 straipsnio 1 dalies, trečiojoje pastraipoje, kuria pripažįstama nuostata dėl visokeriopa savitarpio pagalba grindžiamos bendros valstybių narių veiklos, dėl mažiausio privalomų tikrinimų skaičiaus sumažinimo. (3) Reglamentas (EEB) Nr. 4045/89 reikalauja, kad valstybės narės siųstų Komisijai tam tikrą skaičių pranešimų. Standartizavus šių pranešimų formą ir turinį, būtų lengviau jais naudotis ir užtikrinti vieningą jų traktavimą, todėl reikia priimti išsamias taisykles dėl jų formos ir turinio. (4) Dėl reikiamų pakeitimų apimties ir siekiant aiškumo Reglamentas (EEB) Nr. 1863/90 turėtų būti pakeistas. (5) Šiame reglamente numatytos priemonės atitinka Europos žemės ūkio orientavimo ir garantijų fondo komiteto nuomonę, PRIĖMĖ ŠĮ REGLAMENTĄ: I SKYRIUS OBJEKTAS 1 straipsnis Šis reglamentas nustato išsamias Tarybos reglamento (EEB) Nr. 4045/89 taikymo taisykles II SKYRIUS PARAIŠKA DĖL MAŽIAUSIO PRIVALOMŲ TIKRINIMŲ SKAIČIAUS SUMAŽINIMO 2 straipsnis Į paraišką dėl mažiausio privalomų tikrinimų skaičiaus sumažinimo, kaip apibrėžta Reglamento (EEB) Nr. 4045/89 7 straipsnio 1 dalies trečiojoje pastraipoje, įtraukiama išsami informacija, numatyta šio reglamento I priede. 3 straipsnis Sprendimas patenkinti prašymą sumažinti mažiausią privalomų tikrinimų skaičių, kaip apibrėžta Reglamento (EEB) Nr. 4045/89 7 straipsnio 1 dalies trečiojoje pastraipoje, priimamas įvertinant naudą Bendrijų finansinių interesų apsaugai ir atsižvelgiant į šiuos kriterijus: a) nustatytą riziką; b) pasirinktą veikimo būdą; c) atliktų tikrinimų procentą mažiausio privalomų tikrinimų skaičiaus atžvilgiu per ankstesnius tris tikrinimo laikotarpius bei laiku įvykdytų savitarpio pagalbos prašymų per ankstesnius tris tikrinimo laikotarpius skaičių ir procentą; d) pasiūlyto veikimo būdo įgyvendinimo galimybes ir bet kokią valstybės(-ių) narės(-ių) konkrečių tikrinimų patirtį, susijusią su taikomu būdu arba atitinkamu sektoriumi; e) vienos valstybės narės tikrintojų galimybės dalyvauti bendruose tikrinimuose vienoje arba keliose kitose valstybėse narėse laipsnis; f) patvirtinimas, kad kita(-os) valstybė(-s) narė(-s) reikiamu mastu dalyvauja bendrame tikrinime, jei šis tikrinimas neįtrauktas į kitos valstybės(-ių) narės(-ių) programą, pateiktą Reglamento (EEB) Nr. 4045/89 10 straipsnio 1 dalyje nustatyta tvarka; g) tikrinimų, numatytų trečiose šalyse ir įvertintų kaip įmanomų juos atlikti, įvertinimo mastas; h) bet kokia kita paraiškai svarbi informacija. 4 straipsnis Laikantis 3 straipsnio nuostatų, sprendimu nustatomas procentas ir skaičius, kuriuo Reglamento (EEB) Nr. 4045/89 2 straipsnio 2 dalyje nurodyta tvarka mažinamas mažiausias privalomų tikrinimų skaičius. III SKYRIUS DOKUMENTŲ TURINYS 5 straipsnis 1. Reglamento (EEB) Nr. 4045/89 9 straipsnio 1 dalyje nurodyta metinė ataskaita apima išsamią informaciją apie kiekvieną šio reglamento II priede išvardytą Reglamento (EEB) Nr. 4045/89 taikymo aspektą, pateikiamą aiškiomis dalimis, turinčiomis nurodytus pavadinimus. 2. Reglamento (EEB) Nr. 4045/89 10 straipsnyje nurodyta metinė tikrinimų programa sudaroma remiantis šio reglamento III priede pateiktu pavyzdžiu. 3. Reglamento (EEB) Nr. 4045/89 7 straipsnio 2 dalyje nurodytų priemonių sąrašas sudaromas remiantis šio reglamento IV priede pateiktu pavyzdžiu. 4. Reglamento (EEB) Nr. 4045/89 7 straipsnio 3 dalyje nurodytų priemonių sąrašas sudaromas remiantis šio reglamento V priede pateiktu pavyzdžiu. 5. Reglamento (EEB) Nr. 4045/89 7 straipsnio 2 ir 4 dalyse nurodyta vienos valstybės narės paraiška suteikti pirmenybę tikrinti įmonę kitoje valstybėje narėje sudaroma remiantis šio reglamento VI priede pateiktu pavyzdžiu. 6. Informacija apie Reglamento (EEB) Nr. 4045/89 7 straipsnio 2 ir 4 dalyse nurodytų tikrinimų rezultatus sudaroma remiantis šio reglamento VII priede pateiktu pavyzdžiu. 7. Informacija apie Reglamento (EEB) Nr. 4045/89 7 straipsnio 2 ir 4 dalyse nurodytas paraiškas ir tikrinimų rezultatus, teikiama Komisijai ketvirtinėmis ataskaitomis to reglamento 7 straipsnio 4 dalies antrojoje pastraipoje numatyta tvarka, sudaroma remiantis šio reglamento VIII priede pateiktu pavyzdžiu. 6 straipsnis Informacija, kuri turi būti pateikiama pagal 5 straipsnį, gali būti perduodama rašytine arba elektronine forma, dėl kurios formato susitaria siuntėjas ir gavėjas. Duomenys apie mokėjimus, nustatytus Reglamento (EEB) Nr. 4045/89 7 straipsnyje, pranešami elektronine forma Komisijos reglamento (EB) Nr. 2390/1999 II priedo 2 punkte nurodytu formatu [5]. IV SKYRIUS BENDRI VEIKSMAI 7 straipsnis 1. Komisija, veikdama savo iniciatyva arba pasiūlius valstybei narei, ir sutikus suinteresuotai valstybei narei, gali nuspręsti koordinuoti savitarpio pagalbos veiksmus tarp dviejų arba daugiau valstybių narių kaip apibrėžta Reglamento (EEB) Nr. 4045/89 7 straipsnio 1 dalyje. Priimdama sprendimą, Komisija atsižvelgia į šiuos klausimus, visų pirma: a) rizikos laipsnį; b) mokėjimų apimtį ir ypač Bendrijos vidaus ir išorės prekybos ryšių dažnumą ir jų finansinę svarbą; c) poreikį taikyti vieningą veikimo būdą. 2. Susitarimu suinteresuotos valstybės narės paskiria valstybę narę, kuri būtų atsakinga už vadovavimą bendriems veiksmams. Tačiau kiekviena valstybė narė yra atsakinga už Reglamente (EEB) Nr. 4045/89 nurodytus tikrinimus. 3. Kiekviena suinteresuota valstybė narė turi: a) nurodyti asmenis arba tarnybas, veikiančius jos vardu ir atsakingus už bendrų veiksmų vykdymą; b) užtikrinti, kad bendriems veiksmams vykdyti būtų skirtas reikiamas patyrusių darbuotojų skaičius; c) garantuoti, kad tikrinimai būtų atlikti per nustatytą laiko tarpą, o užbaigta ataskaita pateikta visoms valstybėms narėms ir Komisijai. V SKYRIUS BAIGIAMOSIOS NUOSTATOS 8 straipsnis Reglamentas (EEB) Nr. 1863/90 panaikinamas. 9 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 23 d. Komisijos vardu Franz Fischler Komisijos narys [1] OL L 388, 1989 12 30, p. 18. [2] OL L 328, 2002 12 5, p. 4. [3] OL L 170, 1990 7 3, p. 23. [4] OL L 308,1996 11 29, p. 30. [5] OL L 295, 1999 11 16, p. 1. -------------------------------------------------- I PRIEDAS +++++ TIFF +++++ -------------------------------------------------- II PRIEDAS Informacija, kuri turi būti pateikiama sudarant metinę ataskaitą, nurodytą Reglamento (EEB) Nr. 4045/89 9 straipsnio 1 dalyje 1. Reglamento (EEB) Nr. 4045/89 vykdymas Informacija apie Reglamento (EEB) Nr. 4045/89 vykdymą, įskaitant pasikeitimus už kontrolę atsakingose organizacijose ir specialioje žinyboje, atsakingoje už šio reglamento taikymo monitoringą (stebėseną), kaip nurodyta jo 11 straipsnyje, ir šių organizacijų kompetenciją. 2. Teisės aktų pakeitimai Informacija apie bet kokius nuo praėjusios metinės ataskaitos padarytus nacionalinės teisės aktų pakeitimus, susijusius su Reglamento (EEB) Nr. 4045/89 taikymu. 3. Tikrinimų programos pakeitimai Tikrinimų programos, pateiktos Komisijai pagal Reglamento (EEB) Nr. 4045/89 10 straipsnio 2 dalį, bet kokių pakeitimų arba patobulinimų aprašymas. 4. Tikrinimo programos, kurią apima ši ataskaita, įgyvendinimas Informacija apie tikrinimų programos vykdymą tikrinimo laikotarpiu, kuris baigiasi birželio 30 d. prieš galutinį terminą pateikti ataskaitą, kaip apibrėžta Reglamento (EEB) Nr. 4045/89 9 straipsnio 1 dalyje, įskaitant toliau išvardytus punktus, tiek bendra, tiek ir išskaidyta pagal kontroliuojančias tarnybas (jei Reglamente nurodyta, kad kontroliuoja daugiau nei viena): a) atliktų tikrinimų skaičius ir įmonių, patikrintų šių tikrinimų metu, skaičius; b) vykdomų tikrinimų skaičius ir tikrinamų įmonių skaičius; c) minėtam laikotarpiui suplanuotų, bet neatliktų, tikrinimų skaičius ir įmonių, kurios dėl to liko netikrintos, skaičius; d) priežastys, dėl kurių nebuvo atlikti c punkte nurodyti tikrinimai; e) a, b ir c punktuose nurodytų tikrinimų klasifikacija pagal įplaukų arba mokėjimo sumas ir pagal taikytas priemones; f) a punkte nurodytų tikrinimų rezultatai, įskaitant: i) tikrinimų skaičius, kurių metu nustatyti netikslumai, ir susijusių įmonių skaičius; ii) netikslumų kilmė; iii) priemonė, kurios taikymas susijęs su nustatytu netikslumu; iv) apytikriai apskaičiuoti kiekvieno netikslumo finansiniai padariniai; g) nuoroda apie vidutinę tikrinimų trukmę asmens darbo dienomis, įskaitant, jei praktiškai įmanoma, laiką, sunaudotą planuojant, ruošiant ir vykdant tikrinimą ir rengiant ataskaitą. 5. Ankstesnės tikrinimo programos nei tos, kurią apima ši ataskaita, įgyvendinimas Į ataskaitą įtraukiami tikrinimų, kurie buvo atlikti per ankstesnius tikrinimo laikotarpius ir kurių rezultatai nebuvo įtraukti į atitinkamų tikrinimų laikotarpių ataskaitas, rezultatai, įskaitant: a) tikrinimų, kurių metu nustatyti netikslumai, skaičius ir susijusių įmonių skaičius; b) netikslumų kilmė; c) priemonė, kurios taikymas susijęs su nustatytu netikslumu; d) apytikriai apskaičiuoti kiekvieno netikslumo finansiniai padariniai; Remiantis Reglamento (EEB) Nr. 4045/89 7 straipsnio 1 dalies trečiąja pastraipa, pateikiami esminiai tikrinimų rezultatai. 6. Savitarpio pagalba Perduodami savitarpio pagalbos prašymai, pateikti ir gauti Reglamento (EEB) Nr. 4045/89 7 straipsnyje nustatyta tvarka, įskaitant tikrinimų, kuriems pagal šio reglamento 7 straipsnio 2 ir 4 dalis teikiama pirmenybė, rezultatus ir pagal šio reglamento 7 straipsnio 2 ir 3 dalis siųstų ir gautų sąrašų suvestinę. 7. Priemonės Perduodamas smulkus turimų priemonių tikrinimams pagal Reglamentą (EEB) Nr. 4045/89 vykdyti aprašymas, nurodant: a) tikrinimams pagal Reglamentą (EEB) Nr. 4045/89 vykdyti skirtų darbuotojų skaičių, išreikštą asmens darbo metais, išskirstytą pagal kontrolės įstaigas ir, jei reikia, pagal regionus; b) tikrinimams pagal Reglamentą (EEB) Nr. 4045/89 vykdyti skirtų darbuotojų apmokymus, nurodant procentais, kiek a punkte išvardytų darbuotojų buvo apmokyti, ir mokymų pobūdį; ir, c) kompiuterinę įrangą ir priemones, kuriais naudojasi tikrinimus pagal Reglamentą (EEB) Nr. 4045/89 vykdantys darbuotojai. 8. Sunkumai, iškylantys taikant Reglamentą (EEB) Nr. 4045/89 Informacija apie bet kokius sunkumus, iškylančius taikant Reglamentą, ir priemones, kurių imtasi jiems pašalinti, arba pasiūlymus šia tema. 9. Pasiūlymai tobulinti Jei reikia, pateikiami pasiūlymai tobulinti tiek Reglamento (EEB) Nr. 4045/89 taikymą, tiek patį Reglamentą. -------------------------------------------------- III SKYRIUS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV SKYRIUS +++++ TIFF +++++ -------------------------------------------------- V PRIEDAS +++++ TIFF +++++ -------------------------------------------------- VI PRIEDAS +++++ TIFF +++++ +++++ TIFF +++++ -------------------------------------------------- VII PRIEDAS +++++ TIFF +++++ -------------------------------------------------- VIII PRIEDAS +++++ TIFF +++++ +++++ TIFF +++++ --------------------------------------------------